গত দুই দশকের আর্থনীতিক প্রবৃদ্ধি ও সামাজিক উন্নয়নের সূচক বিচারে বাংলাদেশের অভূতপূর্ব অগ্রগতি সাধিত হয়েছে। বাংলাদেশ এখন যেকোনো বিবেচনায় স্বকীয়তার প্রেক্ষাপটে নম্বর ওয়ানে। ১৯৯০-এর পর সার্বিক প্রবৃদ্ধিতে উন্নয়নশীল দেশের গড় হারের তুলনায় বাংলাদেশ অনেক এগিয়ে। দারিদ্র্যের হার কমে অর্ধেক হয়ে গিয়েছে। মেয়েদের আর্থনীতিক কর্মকা-ে অবদানের হার দ্রুত বেড়েছে, জনসংখ্যা, গড় আয়ু, শিশুমৃত্যুর হার, মেয়েদের স্কুলে পড়ার হার, সক্ষম দম্পতিদের জন্মনিয়ন্ত্রণ পদ্ধতি গ্রহণের হার ইত্যাদি সামাজিক সূচকে বাংলাদেশ সমপর্যায়ের উন্নয়নশীল অন্যান্য দেশ, এমনকি প্রতিবেশী ভারতকেও অনেক পেছনে ফেলে দিয়েছে। অনেক ক্ষেত্রেই ভারতের তুলনায় বাংলাদেশের সাফল্য অনেক বেশি। নোবেলজয়ী বাঙালি অর্থনীতিবিদ অধ্যাপক অমর্ত্য সেন তাঁর লেখা ‘অ্যান আনসারটেইন গ্লোরি : ইন্ডিয়া অ্যান্ড ইটস কন্ট্রাডিক্শন্স্’২৮ গ্রন্থে বাংলাদেশ নিয়ে আলাদা একটি অধ্যায় লিখেছেন। সেখানে তিনি যুক্তি ও তথ্যসহ বাংলাদেশের অভূতপূর্ব উন্নয়নের বিবরণ দিয়েছেন।